De får det til at lyde som om at det er et magtredskab vi bare venter på at bruge ved den mindste hvisken i krogene. Der er ingen lærere der har lyst til at råbe ad eleverne. Men når halvdelen af 6.A sidder med ryggen til tavlen og taler om computerspil midt i dansktimen, så er det at bede dem pænt om at tie stille og vende sig om lige så effektivt som at forsøge at slukke en skovbrand med en vandballon. Personligt kunne jeg ikke finde på at råbe ad en enkelt elev, men nogle gange er man sgu nødt til lige at minde klassen om at de er i skole og ikke i fritidshjem.